**ELŐTERJESZTÉS**

**A Városstratégiai, Idegenforgalmi és Sport Bizottság 2020. február 25-i ülésére**

**Javaslat a Szombathelyi Haladás Labdarúgó és Sportszolgáltató Kft.-vel kapcsolatos döntés meghozatalára**

Tájékoztatom a Tisztelt Bizottságot, hogy az Önkormányzat 2019. szeptember 9. napján megállapodást kötött a Szombathelyi Haladás Labdarúgó és Sportszolgáltató Kft.-vel, valamint a HALMILL Team Tanácsadó Kft.-vel 150 millió Ft összegű támogatás nyújtására. A megállapodás 16. pontja értelmében a Haladás Kft. vállalta, hogy a szerződés aláírásától számított 30 napon belül a társaság átad az Önkormányzat számára jóváhagyásra egy középtávú koncepciót a klub további céljairól, szponzorációs és működtetési elképzelésekről. A társaság a kért anyagot elkészítette és 2019. október 8-án eljuttatta Önkormányzatunkhoz, amelyet a Közgyűlés a 2019. november 28-i ülésén megtárgyalt, azonban nem hagyta jóvá.

A társaság ügyvezetője 2020. február 4-én ismételten benyújtott egy középtávú koncepciót, ami az előterjesztés melléklete.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjen.

**Szombathely, 2020. február 19.**

 **/: Dr. Nemény András :/**

**Határozati javaslat**

**…./2020. (II. 25.) VISB. számú határozat**

A Városstratégiai, Idegenforgalmi és Sport Bizottság a Szombathelyi Haladás Labdarúgó és Sportszolgáltató Kft. által elkészített 2020.-2022. évekre vonatkozó középtávú koncepcióban foglaltakat megismerte és azt tudomásul veszi.

**Felelős:** Dr. Nemény András polgármester

 Dr. Horváth Attila alpolgármester

Tóth Kálmán, a Városstratégiai, Idegenforgalmi és Sport Bizottság elnöke

 (végrehajtásért: Nagyné dr. Gats Andrea, a Jogi és Képviselői Osztály vezetője)

**Határidő:** azonnal